Saaremaa Vallavalitsus

vald@saaremaavald.ee	Teie: 25.05.2023 nr 5-2/2973-2

Meie: 08.06.2023 nr 4-4/23/2637-3	

Seisukoht Kuressaare linna Kalevi tn 10 detailplaneeringu algatamise kohta

Saaremaa Vallavalitsus küsis 25.05.2023 kirjaga nr 5-2/2973-2 Riigi Kaitseinvesteeringute Keskuse seisukohta Kuressaare linna Kalevi tn 10 (katastritunnus 34901:003:0037) detailplaneeringu algatamise ja lähteseisukohtade koostamise kohta.

Detailplaneeringu eesmärgiks on uue äri- ja tootmishoone kavandamine, ehitusõiguse, liikluskorralduse, haljastuse ja tehnovõrkude planeerimine ja kinnistustruktuuri muutmine.

Kalevi tn 10 kinnistu on riigikaitselise ehitise Kaitseliidu Saaremaa maleva staabi- ja tagalakeskuse piirinaaber ning asub Kaitseliidu Saaremaa maleva staabi- ja tagalakeskuse piiranguvööndis.

Riigi Kaitseinvesteeringute Keskusel ei ole ettepanekuid ega vastuväiteid Kuressaare linna Kalevi tn 10 detailplaneeringu algatamise kohta. Palume detailplaneeringu lähteseisukohtades kajastada, et vastavalt Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 kohaselt tuleb planeeringu koostamisel teha koostööd ja kooskõlastada detailplaneering Riigi Kaitseinvesteeringute Keskusega.

Lugupidamisega

(allkirjastatud digitaalselt)

Katri Raudsepp
üldosakonna juhataja

Priit Alekask
717 0536 priit.alekask@rkik.ee